Yukine

* Angyal neve: Merviel
* Lidérc neve: Alazar

## Kinézet

Alakváltó lévén képes változtatni a kinézetén, de a preferált megjelenési formája az eredeti alakjának egy kicsit "felturbózott" verziója, ami annyit takar, hogy extrém hajszíneket szeret választani magának. Legtöbbször ősz vagy türkizes-ősz hajat. A szeme mindig élénk türkiz marad, ez az egyetlen állandó tulajdonsága, és az egyetlen dolog, amiről más alakban is fel lehet ismerni, már ha tudja a másik, mit kell keresni.

"Yukina"Oroszlán formaSárkány formaAlap kinézetFarkas forma
## Történet

Az **Alazar** nevű lidérc több ezer évvel ezelőtt lépett először a Földre. Ekkor egy **Sicoras** nevű gonosz sámán elfogta a még fiatal lidércet és sokáig szolgaként használta saját céljai érdekében. A férfi szolgálatában töltött idő alatt Alazar folyamatosan egyre erősebbé vált, az egyetlen dolog, ami visszatartotta a szabadságától az a Sámán még nála is hatalmasabb varázsereje volt. Azonban az idők múltán elérkezett az a pillanat, amikor a lidérc felülmúlta erőben mesterét és fellázadt „gazdája” ellen. Teljes egészében felemésztette, s ez által akaratlanul is átvette a beteges tulajdonságait. Az életének ezt követő évszázadait ennek a személyiségnek megfelelően töltötte. Tombolt, rombolt, és még erősebbé vált. A lidércek között elég magasra került a rangsorban és már a vezetők közé tartozhatott volna akár, ha nem követ el egy hatalmas hibát. Régi legendákat hallott arról, milyen finom is egy angyalból táplálkozni, ezért úgy döntött ő is kipróbálja, azonban a kiszemelt angyal felülkerekedett rajta és teljesen megtisztította az elméjét, ezzel elvéve gyilkos természetét. Az újszülött lidérc szintjére visszaesett Alazar az angyal egy emberi nőtől született gyermekét választotta „gazdájául”, és a fiú energián táplálkozott hosszú éveken át, egészen annak megbetegedéséig. Ekkorra már azonban a lidérc természete teljesen hozzáhasonult a jámbor kisfiúéhoz, és egy fajától szokatlan fordulattal feláldozta önmagát; egybeolvadt a fiú lelkével, és ezzel megmentette a srácot.

Így lett **Yukiné**ből, a félig angyal fiúból egy lidérc-angyal keverék, akire apján kívül senki sem nézett szép szemmel. Mindkét faj képességeinek megörökölte egy részét, de egyik fajhoz tartozónak se vallhatta magát igazán. Ennek ellenére, megpróbált beilleszkedni előbb az angyal, majd a lidérc társadalomba is, de az előbbihez „túl bemocskolt”, az utóbbihoz pedig „túl tiszta” volt a többiek szerint. Így hát az emberek világa maradt csak számára, mint lehetséges otthon.

Otthonra viszont itt sem igen lelt, mert édesapját eltiltották attól, hogy kapcsolatba léphessen vele, édesanyja pedig, aki nagyon bigott vallásos nő volt, undorodva elfordult tőle. Jobb híján tehát hajléktalanná vált, egy koldussá. Nagy meglepetésére azonban, pont ebben a közegben találta meg „otthonát”. Annyira népszerűvé vált a köreikben, hogy a koldusok hercegének kiáltották ki, és még azután is, hogy rendes otthona és munkája lett, jó viszonyt ápolt az „utca népével”.

Annak ellenére, hogy mostanra már normális életkörülmények között élhet, még mindig szereti járni a város mocskos utcáit, és felfedni annak rejtélyeit.

## Lidércekről

A lidércek a démonok egy alfaja, bár a közhiedelemben sokkal inkább kísértetként, ártó szellemekként jelennek meg, amitől minél hamarabb megakarnak szabadulni az emberek. Külön társadalmat építettek ki a többi pokolbeli lénytől teljesen függetlenül, teljesen sajátos hierarchiával. Legkülönösebb jellemzőjük a táplálkozási szokásaikhoz kötődnek. Három fő energiaforrás jelenti létük pillérjeit:

* a lélek, mely a spirituális energiák forrása
* az elme, mely a gondolkodó/képzelőerő forrása
* a test, mely a fizikai energia/életerő forrása

Lidércek között eltérő, hogy melyik épp mennyire éhezik erre, rövidtávon nem pusztulnak el nélküle, de elvesztik különleges erejüket és folyamatosan egyre emberibb szintre gyengülnek, míg végső esetben az embereknél is gyengébb és fizikai formájukat is elvesztő jelentéktelen, kósza szellemekké ernyednek.

Több történet szól arról, hogyan is születnek ők, de teljesen nem tisztázott. A vízfelszínek közelében olykor lezajló lidércfény jelenségét hozzájuk kötik, némelyek szerint ekkor kelnek át az emberi világba.

A lidércek között nem egységes, hogy miképpen jutnak táplálékhoz. Csábítással, barátkozással, vagy csak egyszerűen levadászva is hozzájuthatnak áldozatukhoz. Nem feltétlenül csapolják halálra a prédájukat, olykor van, hogy csak egy kevés energiát vesznek el tőlük, éppen annyit, hogy jól érezzék magukat. A fiatal lidércek általában egy személyre tapadnak rá és az ő lelkével és életerejével táplálkoznak, amíg elég erősek nem lesznek ahhoz, hogy saját útjukat járják.

Igazi alakjuk inkább hasonlít egy színes fényben izzó szellemre, de ezt az emberek között nem használják, ugyanis képesek alakváltásra. A felvett alakot a korábbi áldozataikról mintázzák, bár kreatívabb lidércek saját formákat is ki tudna ötölni.

Ennek alapján alapvető nemük nincsen, az éppen használt formájuktól függ, hogy éppen férfiak vagy nők, bár a legelső áldozatuk nemét inkább preferálják.

Egyéb képességük még a fények manipulálása, de ez inkább csak szemfényvesztésre meg elvakításra hasznos, támadás során kevésbé képesek kamatoztatni. Valamelyest a tűzmágiához is konyítanak, de ez lidérctől függő mennyire jelentős mértékű. Ezek mellett gyorsan gyógyulnak, ha nemrég táplálkoztak, akkor nagyjából sebezhetetlenek.

**Yukine által gyakran használt lidérc képességek: öngyógyítás, alakváltás, fénymanipuláció (angyali képességeivel összekombinálva)**

## Angyalokról

Az angyalok közismert faj az ábrahámi vallások mitológiájában. Feladatuk minden esetben Isten szolgálata. Ha ezt megszegik, kitaszítják őket otthonukból és bukottként kell tovább létezniük. Adottságaik szerteágazóak, és az angyali hierarchiában betöltött szerepükhöz mérten változó erősségűek. A leggyakoribb képességek a lelkek védelmével, gyógyításával, és tisztán tartásával kapcsolatosak. Elemi mágiát is tudnak alkalmazni, de minden erejük alapja az Istentől eredő világosság.

A legendák szerint nemtelenek, de emberi formában bármely nemhez tartozhatnak. Eredeti alakjukban ritkán jelennek meg a Földön, inkább álcázva szeretnek a halandók között járni, vagy láthatatlanul.

Rengeteg hiedelem kötődik hozzájuk. Az okkultizmus is szeretettel veszi őket elő, ha a spiritualitás kérdéséről van szó. Egyesek szerint mindennapi befolyással vannak az emberek életére, mások pedig abban is kételkednek, hogy egyáltalán léteznek-e. Az mindenesetre igaz, hogy nagyon jók a bújócskában.

**Yukine által gyakran használt angyali képességek: tisztítás/átokűzés, gyógyítás, fény-manipuláció (lidérc hatalommal összekombinálva)**

## Érdekességek

Kidolgozás alatt.

**Dévák**
Nicklaus ◦ **Yukine** ◦ Hitomi ◦ Democrys